《次韵送邓祭酒 其三》
宋代·员兴宗

我家西土官南边，学省愁卧思言旋。羡公散吏一龙小，去卜真隐三龟连。

贤哉复有大夫叹，倦矣羞题刺史天。作恼岷峨限牛斗，梦魂相值意翛然。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。